
Įvadas
Tikslinė paskirtis
Taktinio lygmens (iki bataliono lygmens) žvalgybinė, fiksuoto sparno,  bepiločio orlaivio sistema (toliau – BOS) skirta žvalgybos užduotims vykdyti, taikiniams aptikti, identifikuoti ir sekti. 
Bendrosios nuostatos
Ši techninė specifikacija (toliau – specifikacija) apibrėžia BOS reikalavimus.
Šioje specifikacijoje vartojami reikšminiai žodžiai privalo, turi vartojami privalomiems reikalavimams išreikšti.
Bendrieji  BOS reikalavimai  
BOS turi būti nauja ir neeksploatuota, pagaminta ne anksčiau kaip prieš 12 mėn. nuo pirkėjo ir pardavėjo priėmimo–perdavimo akto pasirašymo datos. BOS gamintojas arba tiekėjas turi užtikrinti, kad BOS valdymo programinė įranga būtų programuota/adaptuota Lietuvoje. BOS surinktiems duomenims kaupti ir perduoti reikalinga debesijos paslaugų infrastruktūra būtų tik NATO ir (ar) Europos Sąjungos valstybėse. BOS vadovaujantis LR viešųjų pirkimų, atliekamu gynybos srityje, įstatymo 40 str. 9 dalimi, turi nekelti grėsmės nacionaliniam saugumui.
BOS sudėtyje naudojamos navigacijos sistemos, procesoriai ir belaidžio ryšio sistemos turi būti sukurti ir pagaminti Europos Sąjungos, NATO valstybėse, Izraelyje, Pietų Korėjoje arba Japonijoje. 
Į BOS turi įeiti:
Nuotoliniu būdu valdomi bepiločiai orlaiviai  (toliau – BO).
Antžeminė valdymo stotis (toliau – AVS) (angl. Ground Control Station), AVS turi būti lengvai pernešama vieno kario.
BO stebėjimo įrangos komplektas, skirtas taikinio stebėjimui dienos ir nakties metu (toliau – BO EOSK).
[bookmark: _Ref207108889]Antenų ir kitos reikalingos įrangos komplektas, užtikrinantys BO valdymą. 
BOS turi būti pritaikyta naudoti pagal 3 scenarijus:
[bookmark: _Ref197093903]Pirmas scenarijus yra skirtas darbui netolimame žvalgybiniame rajone iš įrengtos pozicijos. Jame antenos turi užtikrinti BO, esančio 500m aukštyje, valdymą ir vaizdo iš BO priėmimą kai atstumas tarp BO ir antenos yra ne mažiau kaip 10 km ir tarp antenos ir AVS – ne mažiau kaip 50m. Ryšys tarp AVS ir antenos turi būti palaikomas priemonių, nespinduliuojančių radijo bangų.
[bookmark: _Ref197093925]Antras scenarijus yra skirtas darbui netolimame žvalgybiniame rajone iš laikinos, neįtvirtintos pozicijos. Šiuo atveju antenos turi užtikrinti BO, esančio 500m aukštyje, valdymą ir vaizdo iš BO priėmimą kai atstumas tarp BO ir antenos yra ne mažiau kaip 10 km. Šis antenos blokas yra skirtas didelio mobilumo reikalaujančioms operacijoms, todėl jis turi būti nedidelis, lengvas, lengvai tvirtinamas prie turimos ekipuotės arba improvizuoto stovo. Šio bloko baterija turi užtikrinti jo veikimą 6 arba daugiau valandų. Ryšys tarp AVS ir antenos turi būti palaikomas priemonių, nespinduliuojančių radijo bangų.
2.2.5.4    Trečias scenarijus-  BO yra paleidžiamas vietovėje, nutolusioje nuo operatoriaus buvimo vietos.  Operatorius  perima BO valdymą .
1.1 BOS turi būti komplektuojama:
1.1.1 [bookmark: _GoBack]Pernešamas įrangos variantas, kurį sudaro minimali reikalinga įranga žvalgybos misijai atlikti. Šis variantas, skirtas transportuoti pėsčiomis, turi tilpti į ne daugiau kaip dvi transportavimo kuprines, nesunkesnes negu 22 kg. Į šį komplektą privalo įeiti vienas BO, AVS, antenų blokų komplektas skirtas 2.2.5.1 punkte paminėtame scenarijui, bent trys BO elektros baterijos ir kita įranga, reikalinga nemažiau nei dviem maksimalaus skrydžio trukmės misijoms atlikti. 
1.1.2 Pervežamas įrangos variantas. Šis variantas, skirtas transportuoti lengvuoju automobiliu, turi tilpti į ne mažiau kaip 2 ir ne daugiau kaip 6 transportavimo dėžes arba lagaminus, apsaugančius nuo galimų vibracijų ir mechaninių pažeidimų transportavimo ar saugojimo metu, atitinkančius IP55 standartą ir tilpti į lengvojo automobilio bagažinę, ne didesnę nei 1500 x 700 x 900mm. Nė vienos dėžės ar lagamino matmenys neturi viršyti 1500 x 700 x 500mm.
BOS antenos blokas turi būti maitinamas prijungus prie elektros tinklo ir naudojant alternatyvų metodą. Šis metodas gali būti arba prijungiant antenos bloką prie AVS, arba tam tikslui naudojant atsarginę BO elektros bateriją. 
Taikos metu, mokymo tikslais, BOS valdymo ir vaizdo perdavimo sistema turi sudaryti operatoriui galimybę pasirinkti ir naudoti bent vieną BO valdymui bei vaizdo perdavimui skirtą radijo dažnių ruožą iš šioje techninėje specifikacijoje nurodytų ruožų, atsižvelgiant į konkrečiam radijo dažnių ruožui nustatytą naudojimo paskirtį ir Lietuvos Respublikoje galiojančius radijo dažnių naudojimo reikalavimus.
Valdymo ir vaizdo perdavimo sistemų darbinis radijo dažnių (kanalų) diapazonas ne siauresnis kaip 1300 – 6000 MHz., išskaidytas šiais siauresniais radijo dažnių ruožais: 1300-1400 MHz;1427-1532 MHz; 1625-1725 MHz; 2025-2110 MHz; 2200-2290 MHz; 2300-2400 MHz; 4400-5000 MHz;5400-5850 MHz. Gali būti pasiūlytas ir kitoks radijų dažnių išsklaidymas
2.6  Valdymo ir vaizdo perdavimo sistema privalo suteikti operatoriui galimybę pasirinktinai naudoti fiksuoto radijo dažnio (kanalo) arba radijo dažnių (kanalų) šuoliavimo (angl. frequency hopping) režimą nurodytuose radijo dažnių ruožuose.
2.7  Valdymo ir vaizdo perdavimo sistemos naudojami kanalai turi naudoti ne prastesnį nei uždarą (angl. encryption) AES - 256 arba lygiavertį uždaros komunikacijos standartą.

2.8   Valdymo perdavimo sistema turi užtikrinti nepriklausomo atsarginio radijo ryšio kanalo palaikymą, skirtą UAS valdymui ir pagrindinio valdymo ryšio atkūrimui, naudojant 235–380 MHz, 433–435 MHz, 862–870 MHz ir 915–921 MHz radijo dažnių ruožus (angl. backup radio). Gali būti siūlomi ir kiti radijo dažnių ruožai bei funkciškai lygiavertės ryšio technologijos, jeigu jos užtikrina ne mažesnes funkcines charakteristikas ir atitinka Lietuvos Respublikoje galiojančius radijo dažnių naudojimo reikalavimus.
2.9  Valdymo ir vaizdo perdavimo sistema turi užtikrinti galimybę operatoriui pačiam pasirinkti:
2.9.1 norimą radijo dažnių ruožą (-us);
2.9.2 norimą darbinį režimą (fiksuoto radijo dažnio (kanalo) arba radijo dažnių (kanalų) šuoliavimo (frequency hopping));
2.9.3 norimą atsarginio radijo ryšio kanalą (fiksuotą arba automatiškai parenkamą sistemos);
2.9.4 norimą vaizdo perdavimo signalo radijo kanalo plotį.
2.10  BOS turi veikti esant ir aukštai, ir žemai temperatūrai (– 15 C˚ / + 35 C˚).
BO reikalavimai
  BO privalo atitikti šiuos techninius reikalavimus:
BO turi būti neišsiskiriančios iš aplinkos, matinės spalvos. 
BO sparnų mojis turi būti ne didesnis kaip 4700 mm.
BO ilgis turi būti ne didesnis kaip 2300 mm.
BO gali būti paleidžiamas ranka arba gali kilti ir tūpti nuo žemės vertikaliai (angl. VTOL).
BO maksimali kėlimo masė - maksimali lėktuvo, kartu su kroviniu, masė (angl. maximum take off weight (MTOW))  turi būti ne didesnė kaip 13 kg.. 
BO variklių veikimas turi būti pagrįstas elektra (elektrinis variklis su akumuliatoriumi). BO turi naudoti pakraunamą (keičiamą) elektros bateriją (akumuliatorių).
BO konstrukcija turi būti atspari vandens, smėlio, dulkių ir vibracijos poveikiui operacijos metu.
BO turi turėti keičiamą vidinę atminties laikmeną arba nekeičiamą SSD diską, leidžiančią operatoriaus pasirinkimu įrašyti BO sensorių renkamą vaizdo informaciją aukščiausia kokybe viso skrydžio metu. Atminties laikmenos talpa turi būti  ne mažiau kaip 128 GB.
BO turi užtikrinti nepertraukiamą ir patikimą navigaciją saugiam skrydžiui ir misijos vykdymui esant elektroninės kovos premonių poveikiui:
Navigacijos sprendimas turi naudoti GNSS ir papildomas jutiklių sistemas arba lygiavertes technologijas, užtikrinančias navigacijos tęstinumą.
Sistema turi išlaikyti operatoriaus kontroliuojamą skrydį GNSS trikdymo ar klaidinimo sąlygomis.
GNSS degradacijos ar praradimo atveju sistema turi automatiškai pereiti į alternatyvų navigacijos režimą ir užtikrinti saugų misijos tęstinumą arba saugų grįžimą pagal iš anksto nustatytą arba operatoriaus pasirinktą scenarijų.
Navigacijos sistema turi būti integruota su inercine navigacijos sistema (INS) ir/arba kitomis nesatelitinėmis technologijomis (pvz. vaizdine odometrija), leidžiančiomis užtikrinti navigacijos tęstinumą be GNSS signalo ne trumpiau kaip 5 minutes.
Navigacijos tikslumas turi būti ne blogesnis kaip ≤ 5m CEP nominaliomis GNSS sąlygomis ir ≤ 100m CEP GNSS trikdymo arba praradimo sąlygomis visą ne trumpesnį kaip 5 minučių laikotarpį.
BO turi transliuoti vaizdą su galimybe jį perduoti į papildomą vaizdo stebėjimo terminalą (angl. Remote Video Terminal), kuris nėra AVS, esant atstumui ne mažiau 2 km. Įranga, reikalinga priimti vaizdą (imtuvas, laidai, vaizdo terminalas), turi būti pridėta BOS komplekte.
BO privalo atitikti šiuos operacinius reikalavimus:
BO paruošimas skrydžiui, įskaitant AVS ir ryšio įrangos paruošimą, turi neužimti daugiau kaip 15 min.
1.1.3 BO turi gebėti automatiškai nustatyti sensorių, baterijos ar kitų misijai būtinų elektroninių BOS sistemų gedimą ir apie tai iškart informuoti operatorių. Ši funkcija turi veikti ir pasiruošimo skrydžiui metu.
BO turi būti paleidžiamas nenaudojant jokių papildomų priemonių ar mechanizmų.
BO turi pakilti ir skristi esant atsitiktinio apledėjimo rizikai.
3.2.5   BO turi gebėti pakilti į orą esant vėjui ne mažesniam kaip 10 m/sek. ir  vykdyti skrydį esant pastoviam vėjui, iki 12 m/sek.
1. BO privalo gebėti atlikti ne trumpesnį nei 150 min. skrydį nenusileidus. Esant +5 C˚ temperatūrai (ant žemės). Skrydžio laikas skaičiuojamas nuo paleidimo iki nusileidimo. Skrydį turi sudaryti šios skrydžio dalys: paleidimas, pakilimas į  darbinį 500 metrų aukštį (AGL), skrydis į operacijos rajoną ir stebėjimo vykdymas, grįžimas į nusileidimo zoną, nusileidimas.
Skrydžio laikas skaičiuojamas nuo paleidimo iki nusileidimo.
BO EOSK turi veikti viso skrydžio metu ir transliuoti vaizdą į AVS.
BO nusileidimas turi būti automatizuotas, taip pat BO valdymo sistema turi leisti operatoriui įvykdyti priverstinį nusileidimą. 
Avariniu atveju (t.y. kai BO sugenda skrydžio metu arba nebėra galimybės jo susigrąžinti), BO turi gebėti ir automatiškai, ir pagal nuotolinę operatoriaus komandą sunaikinti arba nepataisomai sugadinti BO skrydžio duomenis bei BO atminties laikmenoje saugomą surinktą informaciją arba kitaip užtikrinti kad šie duomenys ir informacija nebūtų pasiekiama pašaliniams asmenims. 
BO EOSK privalo atitikti šiuos reikalavimus:
BO EOSK turi sudaryti dienos ir termovizorinė stebėjimo kameros.
BO EOSK kameros turi būti sumontuotos bendrame korpuse. Korpusas turi būti atsparūs smėlio ir dulkių, vibracijos, temperatūros poveikiui, atitikti ne mažesnį nei IP53 arba lygiavertį standartą.
BO EOSK turi būti lengvai pakeičiamas lauko sąlygomis per 60 min ar trumpiau. 
BO EOSK korpuso konstrukcija turi gebėti nukreipti kamerą aplink vertikalią ašį (azimute) ne mažiau kaip: ±180°, o horizontaliai (elevacijoje) – nuo +80° iki −80°.   
BO EOSK dienos kameros raiška turi būti ne prastesnė kaip 1280 x 720 pikselių.
BO EOSK dienos kamera turi užtikrinti stebimo objekto optinį priartinimą, ne mažesnį kaip 20 kartų ir skaitmeninį priartinimą ne mažesnį kaip 2 kartus. 
Gali būti siūlomi ir kiti sprendimai, jeigu jie užtikrina minimalių reikalavimų, aprašytu  šios TS 3.3.8. punkte,  įgyvendinimą.

BO EOSK termovizorinė kamera turi būti pagaminta pagal nešaldomos matricos technologiją ir turėti ne mažesnę nei 640 x 480 raišką. Termovizorinės kameros matricos jautrumas turi būti  ≤ 50 mK.
BO EOSK turi suteikti galimybę aptikti, atpažinti ir identifikuoti taikinius dienos ir nakties metu. Minimalus neužmaskuotų taikinių aptikimo reikalavimai:

	
	NATO taikinys
1,7 x 0,5m
	NATO taikinys
2,3 x 2,3m

	
	Dienos metu
	Nakties metu
	Dienos metu
	Nakties metu

	Atpažinimas
(angl. – recognition)

	1000m
	500m
	2000m
	1000m



BO EOSK turi užtikrinti stabilų realaus laiko vaizdo perdavimą į AVS. Dienos kameros stebimas vaizdas, pateiktas į AVS, turi būti ne prastesnis kaip 1280 x 720 pikselių raiškos ir transliuojamas ne mažesniu nei 25 Hz dažniu. Termovizorinės kameros vaizdas – ne mažiau 640 x 480 raiškos ir transliuojamas ne mažesniu nei 9 Hz dažniu. Sistema turi užtikrinti minėtų parametrų perdavimą nominaliomis ryšio sąlygomis. 
AVS reikalavimai
BO AVS turi būti suprojektuotas dviejų operatorių komandos darbui. BO AVS komplektą turi sudaryti du atskiri vaizdo terminalai:
Operatoriaus vaizdo terminalas (nešiojamas kompiuteris arba planšetė), skirtas valdyti BO ir BO EOSK bei pagal galimybes atlikti kitas reikalingas funkcijas.
Navigatoriaus vaizdo terminalas (nešiojamas kompiuteris arba planšetė), skirtas stebėti žemėlapiui, žymėti taikinius bei pagal galimybes atlikti kitas reikalingas funkcijas. Jame privalo matytis BO EOSK kamerų vaizdas.
BO valdymas turi būti užtikrintas ir veikiant tik operatoriaus vaizdo terminalui, ir veikiant abiem vaizdo terminalams.
Kiekvieno AVS vaizdo terminalo baterija (arba keičiamų baterijų sistema) turi užtikrinti nepertraukiamą sistemos (įtraukiant ir antenos bloko, jeigu šis yra maitinamas naudojant AVS bateriją) maitinimą visos skrydžio operacijos metu visos darbinės temperatūros diapazone. 
BO AVS privalo atitikti žemiau iš vardintus reikalavimus.
Užtikrinti galimybę valdyti BO skrydį ir priimti EOSK fiksuojamą vaizdą beveik realiu laiku (angl. Near Real Time).
Užtikrinti BO EOSK darbą įrašant vaizdą, darant nuotraukas, valdant kameros stebėjimo kryptį arba orlaivio kryptį ir naudojant vaizdo priartinimo funkciją.
Leisti naudotojui užprogramuoti BO vykdyti užduotis autonominiu režimu: skristi nustatytu maršrutu, nurodytuose maršruto taškuose kaupti vaizdo duomenis vidinėje atmintyje ir grįžti į nurodytą tūpimo vietą. 
Leisti operatoriui nustatyti automatinį stovinčio arba judančio stebimo objekto sekimą.
Suteikti galimybę operatoriui užprogramuoti arba pasirinkti BO veiksmų variantus BO praradus valdymo ryšį su operatoriumi. 
Gebėti perduoti informaciją išorinėms sistemoms pagal STANAG 4609 standartą naudojant RTSP ir UDP protokolus užtikrinant sąveiką su ATAK arba SITAWARE sistemomis.
Turėti ne mažiau kaip vieną HDMI arba DP tipo išvestį išoriniam monitoriui prijungti.

Gebėti nuotoliniu būdu automatiškai (sekant orlaivio poziciją) bei rankiniu būdu valdyti kryptines antenas horizontalioje plokštumoje.

AVS turi būti atspari vandens, smėlio, dulkių, vibracijos ir temperatūros poveikiui bei atitikti ne žemesnį kaip IP53 arba lygiavertį apsaugos lygį.

4.7.     BOS programinė įranga turi realiu laiku perduoti LK naudojamoms mūšio valdymo sistemoms informaciją apie BO geografinę padėtį, atvaizduojamą NATO simboliu, kameros matymo lauko (angl. FOV) kampus ir iš jų apskaičiuotą sensoriaus kontroliuojamą plotą (stačiakampį) žemėlapyje, kartu užtikrinant galimybę generuoti ir siųsti pranešimus , sudarytus pagal 5 K: kas, ką, kada, kur ir kodėl, pranešimų struktūrą, naudoti NATO simbolius aprašytus  STANAG APP-6E (Joint Military Symbology (Allied Procedural Publication 06, Edition E).
4.8      BOS turi turėti skrydžio treniruoklį. Treniruoklis gali būti integruotas į AVS arba pateikiamas kaip atskiras, su BOS suderinamas programinis / techninis modulis. Treniruoklis turi sudaryti galimybę imituoti BO skrydžio valdymą ir pagrindinių BOS funkcijų naudojimą mokymo režimu.
Privaloma BOS komplektacija
BO AVS – 1 kompl.
BO antenų blokai (pagal 2.2.4) – 1 kompl.
BO – 2 vnt.
Įranga, leidžianti priimti ir matyti BO transliuojamą vaizdo signalą (angl. Remote Video Terminal) – 1 vnt.
BO EOSK  – 2 vnt.
BO elektros baterija – 6 vnt.
Baterijų įkroviklis, leidžiantis vienu metu krauti bent dvi baterijas – 2 vnt.
BO priežiūros priemonės ir įrankiai – 1 kompl.
BO atsarginių dalių komplektas, skirtas atlikti BO remontą lauko sąlygomis (pagal gamintojo komplektaciją) – 1 kompl.
Dėžės ar lagaminai skirti transportuoti pilnąjį BOS įrangos variantą lengvuoju automobiliu.
Kuprinės, skirtos transportuoti lengvąjį BOS įrangos variantą pėsčiomis.
Naudojimo instrukcija lietuvių ar anglų kalbomis – 1 vnt.
BO antenų stovas – 1 vnt. 

Parama ir palaikymas
BOS gamintojas (tiekėjas) turi užtikrinti įrangos garantinį remontą, taip pat remontą pasibaigus garantiniam laikotarpiui. BO turi būti suteiktas ne trumpesnis kaip 24 mėnesių garantinis eksploatacijos laikotarpis nuo priėmimo–perdavimo akto pasirašymo dienos. 
Garantiniu laikotarpiu ir jam pasibaigus turi būti atliekama BOS techninė priežiūra ir esant poreikiui remontas, nustatyta galimybė pratęsti garantinį laikotarpį. Taip pat laikotarpis pratęsiamas, jeigu sistema buvo remontuojama ar keičiami svarbūs jos komponentai
Suteikti mokymus ne mažiau kaip 20 instruktorių. Mokymai privalo vykti Lietuvos teritorijoje. Po mokymų instruktoriai turi mokėti valdyti BOS ir atlikti prevencinę techninę priežiūrą bei naudotojui reikalingus remonto darbus. 
BOS gamintojas arba tiekėjas turi numatyti BOS funkcionalumo plėtros ir modernizacijos galimybes atnaujinant programinę įrangą ar atskirus BOS komponentus. Užtikrinti sistemos funkcionavimui reikalingos programinės įrangos ir atskirų BOS komponentų palaikymą ir atnaujinimą ne trumpesniam kaip 36 mėn. laikotarpiui pasibaigus garantiniam laikui


_____________________________________	     _________________	      __________
         (pareigos, k. l., vardas, pavardė)                                         (parašas)                         	(data)

